XALQARO ShARTNOMANI TASDIQLASh TO‘G‘RISIDA

1. Mustaqil Davlatlar Hamdo‘stligidagi ishtirokchi davlatlarda davlatlararo elektr uzatish, liniyalari bo‘yicha o‘tkazilgan elektr energiyasi hisoblagichlaridan ko‘rsatkichlarni olish uchun yagona vaqtni joriy etish to‘g‘risida 2006-yil 24-noyabrda Minsk shahrida imzolangan qaror tasdiqlansin.
 2. O‘zbekiston Respublikasi Tashqi ishlar vazirligi mazkur xalqaro shartnoma kuchga kirishi uchun O‘zbekiston Respublikasi zarur bo‘lgan ichki davlat tartib-qoidalarini bajargani to‘g‘risida depozitariyga tegishli bildirishnoma yo‘llasin.
 3. O‘zbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin O‘zbekiston Respublikasining majburiyatlari bajarilishi ustidan belgilangan tartibda nazoratni ta’minlasinlar.
 4. Mazkur qarorning ijrosini nazorat qilish O‘zbekiston Respublikasi Bosh vaziri SH.M. Mirziyoyev zimmasiga yuklansin.